पाएं अपने शहर की ताज़ा ख़बरें और फ्री ई-पेपरडाउनलोड करें
जरुरतमंदों को महज आठ रुपए में भोजन उपलब्ध कराने के लिए राज्य सरकार की ओर से शुरू की गई इंद्रा रसोई इन दिनों कोरोना के चलते सूनी नजर आने लगी हैं। आलम यह हैं कि कोरोना के चलते यहां भोजन करने आने वालों की संख्या काफी कम हो गई हैं। ऐसे में संचालकों के हाल भी बुरे है। उन्होंने बताया कि आधे से भी कम लोग अब भोजन करने आते है। क्योंकि कोरोना के चलते मजदूर तबके के काफी लोग गांव चले गए है। इसके साथ ही कोरोना के डर से लोग बेवजह घर से बाहर नहीं निकलते। ऐसी स्थिति में इंद्रा रसोई तक पहुंचने वालों की संख्या आधी से भी कम रह गई हैं।
शहर में बांगड़ अस्पताल के निकट संचेती धर्मशाला, शिवाजी नगर क्षेत्र व शहीद भगत सिंह आवासीय कॉलोनी स्थित सामुदायिक भवन में इन दिनों इंद्रा रसोई संचालित हो रही है। सुबह करीब सवा बारह बजे संचेती धर्मशाला में इन्द्रा रसोई में पहुंचे तो एक व्यक्ति खाना खा रहा था तथा दो जने भोजन पैक करवा रहे थे। पूछने पर संचालक श्यामसिंह राजपुरोहित ने बताया कि पहले 150 से ज्यादा व्यक्ति भोजन करने आते थे अब संख्या घटकर 70 के करीब पहुंच गई हैं। उन्होंने बताया कि शिवाजी नगर व शहीद भगतसिंह आवासीय कॉलोनी में संचालित इन्द्रा रसोई के भी यही हाल हैं। कोरोना के चलते लोग घरों से कम निकलते हैं। इसलिए यहां भोजन करने आने वालों की संख्या भी कम हो गई।
इंद्रा रसोई एक नजर में
कोई भूखा न सोए इस संकल्प के साथ राज्य सरकार ने 20 अगस्त 2020 से इन्द्रा रसोई की शुरुआत की गई। शहर में तीन जगह इन्द्रा रसोई संचालित हो रही है। भोजन करने वाले से 8 रुपए राशि ली जाती है। प्रत्येक थाली पर राज्य सरकार 12 रुपए अनुदान संचालक एंजेसी को देती है। भोजन की थाली में 100 ग्राम दाल, 100 ग्राम हरी सब्जी, 250 ग्राम चपाती एवं अचार शामिल है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn